ai4bharat/Pralekha huggingface dataset:
উপ-রাষ্ট্রপতিরসচিবালয়
উপরাষ্ট্রপতির নেতৃত্বে ভারতীয় প্রতিনিধিদল আজারবাইজানের বাকুতে অষ্টাদশ নির্জোট শীর্ষ বৈঠকে যোগ দেবেন
নয়াদিল্লি, ২৩ অক্টোবর, ২০১৯
উপরাষ্ট্রপতি শ্রী এম ভেঙ্কাইয়া নাইডুর নেতৃত্বে এক উচ্চ পর্যায়ের ভারতীয় প্রতিনিধিদল আগামী ২৫-২৬ অক্টোবর আজারবাইজানের বাকুতে নির্জোট আন্দোলন বা ন্যামের রাষ্ট্রপ্রধানদের অষ্টাদশ শীর্ষ বৈঠকে যোগ দেবেন। শীর্ষ বৈঠকের পর মন্ত্রি পর্যায়ের এবং আধিকারিক পর্যায়ের বৈঠকের আয়োজন করা হয়েছে।
এবারের ন্যাম শীর্ষ বৈঠকের মূল ভাবনা সমসাময়িক বিশ্বের বিভিন্ন চ্যালেঞ্জের মোকাবিলায় আন্তরিক ও কার্যকর পদক্ষেপগুলিকে তুলে ধরা। উল্লেখ করা যেতে পারে ২০২১এ নির্জোট আন্দোলন গড়ে তোলার ৬০তম বর্ষপূর্তি উদযাপন করা হবে। এই বিষয়টিকে বিবেচনায় রেখে এবারের শীর্ষ বৈঠকের মূল ভাবনা অত্যন্ত তাৎপর্যপূর্ণ। ভারত নির্জোট আন্দোলনের প্রতিষ্ঠাতা সদস্য দেশ। ১৯৬১তে ২৯টি দেশকে নিয়ে নির্জোট আন্দোলন গড়ে ওঠে। বর্তমানে নির্জোট গোষ্ঠীভুক্ত দেশের সংখ্যা ১২০।
এবারের শীর্ষ বৈঠকে সন্ত্রাসবাদ, শান্তি ও নিরাপত্তার ক্ষেত্রে বিপদ, রাষ্ট্রসঙ্ঘের সংস্কার, জলবায়ু পরিবর্তন, সুস্হায়ী উন্নয়ন, আর্থিক প্রশাসন এবং দক্ষিণ-দক্ষিণ সহযোগিতার মতো সমসাময়িক গুরুত্বপূর্ণ বিষয়গুলি নিয়ে আলোচনা হবে। উপরাষ্ট্রপতির নেতৃত্বে ভারতীয় প্রতিনিধিদলের অংশগ্রহণ নির্জোট গোষ্ঠীভুক্ত দেশগুলির সঙ্গে ভারতের সম্পর্কে আরও মজবুত করবে বলে মনে করা হচ্ছে। বৈঠকে ভারতের জাতীয় দৃষ্টিভঙ্গি নিয়ে ভাষণ দেওয়ার পাশাপাশি উপরাষ্ট্রপতি আয়োজক দেশের রাষ্ট্রপতি সহ অন্যান্য দেশের সরকার বা রাষ্ট্রপ্রধানদের সঙ্গেও দ্বিপাক্ষিক বৈঠকে মিলিত হবেন।
উপরাষ্ট্রপতি সন্ত্রাসবাদের বিপদের মোকাবিলায় বিশ্ব সমুদায়কে একযোগে কাজ করার প্রয়োজনীয়তার কথা সম্মেলনে তুলে ধরবেন বলে মনে করা হচ্ছে। গণতান্ত্রিক ব্যবস্হা গড়ে তোলার গুরুত্বের ওপর জোর দিয়ে উপরাষ্ট্রপতি রাষ্ট্রসঙ্ঘের নিরাপত্তা পরিষদের মতো একাধিক বহুপাক্ষিক প্রতিষ্ঠানের সংস্কার সাধনের প্রসঙ্গও উত্থাপন করতে পারেন। বাকুতে ভারতীয় দূতাবাসের পক্ষ থেকে আয়োজিত এক আনুষ্ঠানিক অভ্যর্থনা অনুষ্ঠানে আজারবাইজানে বসবাসকারি ভারতীয়দের উদ্দেশ্যেও ভাষণ দেওয়ার কর্মসূচি রয়েছে উপরাষ্ট্রপতির।
উচ্চ পর্যায়ের এই ভারতীয় প্রতিনিধি দলে রয়েছেন বিদেশমন্ত্রী শ্রী এস জয়শঙ্কর, রাষ্ট্রসঙ্ঘে ভারতের স্হায়ী প্রতিনিধি সৈয়দ আকবরউদ্দীন এবং উপরাষ্ট্রপতির সচিব শ্রী আই ভি সুব্বারাও।
CG/BD/NS
(Visitor Counter : 53
প্রধানমন্ত্রীরদপ্তর
প্রধানমন্ত্রীর হরিয়ানা সফর ; স্যার ছোটুরামের মূর্তির আবরন উন্মোচন করলেন, রেল কোচ মেরামত কারখানার শিলান্যাস করলেন
নয়াদিল্লি, ১০ অক্টোবর, ২০১৮
প্রধানমন্ত্রী শ্রী নরেন্দ্র মোদী মঙ্গলবার  হরিয়ানার সাম্পলা ও রোহতক সফর করেন।
দীনবন্ধু স্যার ছোটুরামের একটি মূর্তির আবরন উন্মোচন করেন তিনি। এক জনসভায় প্রধানমন্ত্রী সোনেপতের রেল কোচ মেরামতি কারখানার শিলান্যাস উপলক্ষে এক ফলকের আবরন উন্মোচন করেন। নির্মাণ কাজ শেষের পর এই কারখানা চালু হলে এটি উত্তরাঞ্চলে রেল কামরার মেরামত ও রক্ষনাবেক্ষনের ক্ষেত্রে অন্যতম প্রধান কেন্দ্র হয়ে উঠবে। রেল কামরার মেরামত ও রক্ষনাবেক্ষনের এই কারখানাটি মড্যুলার ও প্রীফোরিকেটেড নির্মান প্রযুক্তি, অত্যাধুনিক যন্ত্রপাতি ও সাজ-সরঞ্জাম এবং পরিবেশবান্ধব পদ্ধতি কাজে লাগিয়ে গড়ে তোলা হচ্ছে।
এই উপলক্ষে, প্রধানমন্ত্রী বলেন, চৌধুরি ছোটুরামজী সেই সকল সমাজ সংস্কারকদের একজন, যিনি দেশের স্বার্থে গুরুত্বপূর্ণ অবদান রেখেছিলেন। স্যার ছোটুরামকে পীড়িত ও বঞ্চিত মানুষের স্বার্থে জোরালো বক্তা হিসেবেও তিনি বর্ণনা করেন।
প্রধানমন্ত্রী বলেন, এই রেল কোচ মেরামতি কারখানাটি কেবল সোনেপতেরই নয়, সমগ্র হরিয়ানার সার্বিক উন্নয়নেই সহায়ক হবে। যুব সম্প্রদায়ের জন্য কর্মসংস্হান সৃষ্টির পাশাপাশি এই কারখানাটি সংশ্লিষ্ট অঞ্চলের ছোট শিল্পোদ্যোগীদেরও উপকারে আসবে।
স্যার ছোটুরামের দূরদৃষ্টির প্রশংসা করে প্রধানমন্ত্রী ভাখড়া বাঁধের কথাও উল্লেখ করেন। কৃষকদেরকে তাদের উৎপাদিত ফসলের লাভজনক মূল্য প্রদানে স্যার ছোটুরাম যে সকল পদক্ষেপ নিয়েছিলেন, তা স্মরণ করে প্রধানমন্ত্রী বলেন, কৃষক কল্যাণে কেন্দ্রীয় সরকারও একাধিক উদ্যোগ গ্রহন করেছে।
‘আয়ুষ্মান ভারত’ প্রকল্পে অগ্রগতির উল্লেখ করে শ্রী মোদী বলেন, এই স্বাস্হ্য বিমা কর্মসূচির প্রথম সুফলভোগী হরিয়ানার বাসিন্দা। দুই সপ্তাহে ৫০ হাজারেরও বেশি মানুষ এই প্রকল্পের মাধ্যমে উপকৃত হওয়ায় তিনি সন্তোষ প্রকাশ করেন।
প্রধানমন্ত্রী ‘বেটি বাঁচাও, বেটি পড়াও’ প্রকল্পে অর্জিত সাফল্যের কথা উল্লেখ করে বলেন, হরিয়ানার বিভিন্ন গ্রামের মেয়েরা বিশ্ব আঙিনায় ভারতকে গর্বিত করেছেন এবং এই রাজ্যের যুবারা বিশ্বক্রীড়া ক্ষেত্রে দেশকে শক্তিশালী করে তুলতে সাহায্য করছেন। স্যার ছোটুরামের স্বপ্ন পূরণের লক্ষ্যে দেশ যে দ্রুত এগিয়ে চলেছে এগুলি সবই সেই ইঙ্গিত-ই বহন করছে বলে শ্রী মোদী অভিমত প্রকাশ করেন।
CG/BD/NS/…
(Visitor Counter : 65
বিজ্ঞানওপ্রযুক্তিমন্ত্রক
বিধ্বংসী ভূমিকম্পের জন্য আয়নোস্ফিয়ার ভিত্তিক নজরদারী ব্যবস্থা
নতুনদিল্লি, ৬ এপ্রিল, ২০২০
ইন্ডিয়ান ইনস্টিটিউট অফ জিওম্যাগনেটিজম  আয়নোস্ফিয়ার থেকে বিধ্বংসী ভূমিকম্পের উৎসস্থল সিজমিক প্লেটের গতি-প্রকৃতি নিয়ে নিবিড় গবেষণা চালিয়েছে। বিজ্ঞান ও প্রযুক্তি দপ্তরের অধীনস্থ স্বায়ত্ত্বশাসিত সংস্থা – আই. আই. জি. ২০১৫ সালের ২৫ এপ্রিল নেপালের ভূমিকম্প নিয়ে কাজ করেছে। সেখানে গবেষকরা দেখেছেন, সিজমিক প্লেটের বন্টনজনিত সমস্যায় কিভাবে এই ভূমিকম্প হয়েছে।
সাধারণভাবে বলা যেতে পারে ভূস্তরীয় বিভিন্ন প্লেটের ওঠা-নামার ফলে ভূমিকম্পের সৃষ্টি হয়। এই পুরো প্রক্রিয়াটি পর্যবেক্ষণের জন্য গ্লোবাল নেভিগেশন স্যাটেলাইট সিস্টেমস-এর সাহায্যে নেওয়া হয়েছে। বিজ্ঞানীরা ২০১২ সালের ১১ এপ্রিল ভারত মহাসাগরীয় অঞ্চলে আর একটি ভূমিকম্পের বিষয়ে গবেষণা করতে গিয়ে দেখেছেন, সিজমিক প্লেটগুলির চলাচলের ফলে আয়োনোস্ফিয়ারের কি কি তারতম্য দেখা যায়। ২০১৫-র নেপাল ভূমিকম্পেও বিজ্ঞানীরা পরীক্ষা নিরীক্ষা করে দেখেছেন, টেকটনিক নয় এরকম শক্তির মাধ্যমে হওয়া ভূমিকম্পেও আয়োনোস্ফিয়ারে পরিবর্তন ঘটেছে। ২০১৬ সালে কাইকৌরা ভূমিকম্পের সময় অস্ট্রেলিয়া প্রশান্ত মহাসাগরীয় প্লেটের সীমান্তবর্তী অঞ্চলে ভূস্তরের চলাচল হয়েছিল। তার ফলে সৃষ্ট এই ভূমিকম্পে আয়োনোস্ফিয়ারেও পরিবর্তন দেখা যায়। এই সব ঘটনাগুলি পরীক্ষা–নিরীক্ষা করার পর বিজ্ঞানীরা এই সিদ্ধান্তে এসে পৌঁচেছেন, সাম্প্রতিককালের বড় বড় ভূমিকম্পগুলি আয়োনোস্ফিয়ারে প্রভাব বিস্তার করেছিল। আই. আই. জি.- দুই গবেষক মালা বাগিয়া এবং সুনীল কুমারের যোগাযোগ করার ঠিকানা –
মালা বাগিয়া
ইমেল: mala@iigs.iigm.res.in এবং bagiyamala[at]gmail[dot]com
মোবাইল নম্বর : ৯৭৭৩৪২৩৮২০
সুনীল কুমার
ইমেল : sunnil.as[at]gmail[dot]com
মোবাইল : +৯১ ৯৮১৯৬৪৫৯৭১
(CG/CB
প্রধানমন্ত্রীরদপ্তর
আয়ুষ্মান ভারত পিএমজেএওয়াই – এর তিন বছর পূর্তিতে প্রধানমন্ত্রীর প্রশংসা
নয়াদিল্লি, ২৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী বিশ্বের বৃহত্তম স্বাস্থ্য প্রকল্প আয়ুষ্মান ভারত পিএমজেএওয়াই – এর তিন বছর পূর্তিতে উচ্ছ্বসিত প্রশংসা ব্যক্ত করেছেন। MyGovIndia-তে এক উত্তরে প্রধানমন্ত্রী বলেছেন, “গত বছরে স্বাস্থ্য পরিষেবার গুরুত্ব আরও স্পষ্টভাবে বোঝা গেছে। আমাদের নাগরিকদের জন্য উন্নত মানের ও সাশ্রয়ী মূল্যের স্বাস্থ্য পরিষেবা সুনিশ্চিত করতে আমরা অঙ্গীকার। আয়ুষ্মান ভারত পিএমজেএওয়াই এই স্বপ্ন বাস্তবায়নে চাবিকাঠি। #পিএমজেএওয়াইতিনবছর”।
CG/SS/SB
(
প্রধানমন্ত্রীরদপ্তর
নাগাল্যান্ডে স্বচ্ছতা অভিযানের সাফল্যে অভিভূত প্রধানমন্ত্রী
নয়াদিল্লি, ১৭ এপ্রিল, ২০২৩
নাগাল্যান্ডের তুয়েনসাং-এ ‘স্বচ্ছ ভারত অভিযান’-র আওতায় যে কাজ হয়েছে তার ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী।
নাগাল্যান্ড বিধানসভার সদস্য শ্রী জেকব জিমোমি-র এক ট্যুইট বার্তার উত্তরে শ্রী মোদী বলেছেন :
“খুবই ভালো প্রচেষ্টা! ভারতের সর্বত্র স্বচ্ছতার অভিযানকে ঘিরে যে উৎসাহ-উদ্দীপনা দেখা গেছে, তা এক কথায় অভূতপূর্ব। এর মধ্য দিয়ে স্বাস্থ্য ও নারী ক্ষমতায়ন সহ বিভিন্ন ক্ষেত্রে সুফল আমরা প্রত্যক্ষ করতে পারছি।”
PG/SKD/DM
(
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী বিমান পরিবহনের নিরাপত্তার জন্য নতুন প্রযুক্তি এবং সমন্বয়ের ওপর জোর দিয়েছেন শ্রী রাজনাথ সিং বিমান পরিবহনের নিরাপত্তা বিষয়ে একটি আন্তর্জাতিক সেমিনারের উদ্বোধন করেছেন
নয়াদিল্লি, ০৯ অক্টোবর, ২০১৮
কেন্দ্রীয় স্বরাষ্ট্রমন্ত্রী শ্রী রাজনাথ সিং বিমান পরিবহনের নিশ্ছিদ্র নিরাপত্তা সুনিশ্চিত করতে সংশ্লিষ্ট সব পক্ষের সহযোগিতার আহ্বান জানিয়েছেন। আজ নতুন দিল্লীতে বিমান পরিবহনের নিরাপত্তা বিষয়ে একটি আন্তর্জাতিক সেমিনারের উদ্বোধন করে সিআইএসএফ এবং বিসিএএফ সহ সংশ্লিষ্ট সব পক্ষের কাছে বিমান পরিবহনের নিরাপত্তার জন্য প্রশিক্ষণপ্রাপ্ত কর্মী এবং আধুনিক প্রযুক্তিভিত্তিক নিরাপত্তা পরিকাঠামোর ওপর জোর দেন।
কেন্দ্রীয় শিল্প নিরাপত্তা বাহিনী সিআইএসএফ-এর সুর্বণজয়ন্তী বর্ষ উদযাপনের অঙ্গ হিসাবে দু-দিনের এই সেমিনারের আয়োজন করা হয়েছে। শ্রী সিং বলেন, সন্ত্রাসবাদী সংগঠনগুলির হামলার আশঙ্কার পরিপ্রেক্ষিতে অসামরিক বিমান পরিবহন ক্ষেত্রের নিরাপত্তা সুনিশ্চিত করা এক চ্যালেঞ্জ হয়ে উঠেছে। কারন, সন্ত্রাসবাদীরা সর্বদাই এমন ক্ষেত্রের ওপর আক্রমন চালায়, যেখান থেকে তারা মানুষের সর্বোচ্চ মনোযোগ আকর্ষন করতে পারবে এবং গণমাধ্যমের প্রচার পাবে। বিভিন্ন উপায়ে সন্ত্রাসবাদীরা এই ক্ষেত্রে যেভাবে আক্রমন চালাচ্ছে, তিনি তার কথা উল্লেখ করেন। এই ধরনের আক্রমনের সম্ভাবনা প্রতিরোধে আন্তর্জাতিক নীতি নির্দেশিকা এবং নিয়মকানুনগুলি কঠোরভাবে রূপায়ণের ওপর তিনি জোর দেন। তিনি বলেন, উড়ানের নিরাপত্তা ক্ষেত্রে শৈথিল্যের কোন সুযোগ নেই। বিমান ছিনতাই-এর মতো ঘটনা প্রতিরোধে ভারত তার বিভিন্ন আইন-কানুন এবং প্রস্তুতি পর্যালোচনা করেছে বলে তিনি জানান।
কেন্দ্রীয় স্বরাষ্ট্র প্রতিমন্ত্রী শ্রী হংসরাজ গঙ্গারাম আহির, সিআইএসএফ-এর মহানির্দেশক শ্রী রাজেশ রঞ্জন এবং অন্যান্য বিশিষ্ট ব্যক্তিবর্গ এই অনুষ্ঠানে উপস্হিত ছিলেন।
CG/PB/NS/…
(Visitor Counter : 27
সামাজিকন্যায়ওক্ষমতায়নমন্ত্রক
বিশ্ব প্রতিবন্ধী দিবসে ভিন্নভাবে সক্ষমদের ক্ষমতায়নের লক্ষ্যে কাজের স্বীকৃতিস্বরূপ উপ-রাষ্ট্রপতির আগামীকাল জাতীয় পুরস্কার প্রদান
নয়াদিল্লি, ১ ডিসেম্বর, ২০১৯
সামাজিক ন্যায় ও ক্ষমতায়ন মন্ত্রকের ভিন্নভাবে সক্ষমদের ক্ষমতায়ন দপ্তর আগামীকাল নতুন দিল্লির বিজ্ঞান ভবনে বিশ্ব প্রতিবন্ধী দিবস উদযাপন করবে। উপ-রাষ্ট্রপতি শ্রী এম ভেঙ্কাইয়া নাইডু এই অনুষ্ঠানে প্রধান অতিথি হিসেবে উপস্থিত থাকবেন। তিনি ভিন্নভাবে সক্ষমদের ক্ষমতায়নের লক্ষ্যে কাজের স্বীকৃতিস্বরূপ ব্যক্তিবিশেষ, সংগঠন এবং রাজ্য ও জেলাগুলিকে জাতীয় পুরস্কার প্রদান করবেন। এই অনুষ্ঠানে সভাপতিত্ব করবেন কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওয়ারচাঁদ গেহলত। দপ্তরের প্রতিমন্ত্রী শ্রী কৃষাণ পাল গুর্জর, শ্রী রামদাস আতাওয়ালে এবং শ্রী রতনলাল কাটারিয়া এই অনুষ্ঠানে উপস্থিত থাকবেন।
প্রতি বছর বিশ্ব প্রতিবন্ধী দিবস উপলক্ষে তেসরা ডিসেম্বর সামাজিক ন্যায় ও ক্ষমতায়ন মন্ত্রকের ভিন্নভাবে সক্ষমদের ক্ষমতায়ন দপ্তর, ভিন্নভাবে সক্ষমদের ক্ষমতায়নের লক্ষ্যে ব্যতিক্রমী কাজের স্বীকৃতিস্বরূপ ব্যক্তিবিশেষ, প্রতিষ্ঠান, সংগঠন, রাজ্য ও জেলাগুলিকে জাতীয় পুরস্কার দিয়ে থাকে। ১৪টি বিভাগে এই পুরস্কার দেওয়া হয়। এগুলি হল :
i) সেরা ভিন্নভাবে সক্ষম কর্মী/স্বনির্ভর ব্যক্তি।
ii) সেরা নিয়োগ সংস্থা এবং নিয়োগ আধিকারিক।
iii) ভিন্নভাবে সক্ষমদের ক্ষমতায়নের লক্ষ্যে সচেষ্ট সেরা সংস্থা বা ব্যক্তিবিশেষ।
iv) রোল মডেল।
v) ভিন্নভাবে সক্ষমদের জীবনযাত্রার মানোন্নয়নের লক্ষ্যে সেরা গবেষণা বা উদ্ভাবন বা সামগ্রী।
vi) ভিন্নভাবে সক্ষমদের জন্য বাধামুক্ত কর্মক্ষেত্র গড়ে তোলার লক্ষ্যে নজরকাড়া উদ্যোগ।
vii) পুনর্বাসনের লক্ষ্যে সেরা জেলা।
viii) ন্যাশনাল হ্যান্ডিক্যাপড ফিনান্স অ্যান্ড ডেভেলপমেন্ট কর্পোরেশন -এর মাধ্যমে অর্থ বরাদ্দের নিরিখে সেরা রাজ্য।
ix) ভিন্নভাবে সক্ষম সেরা সৃজনশীল প্রাপ্তবয়স্ক ব্যক্তি।
x) ভিন্নভাবে সক্ষম সেরা সৃজনশীল শিশু।
xi) সেরা স্পর্শ বর্ণমালার ছাপাখানা।
xii) সেরা ব্যবহারযোগ্য ওয়েবসাইট।
xiii) ভিন্নভাবে সক্ষমদের ক্ষমতায়নের প্রচার এবং ‘অ্যাক্সেসেবল ইন্ডিয়া ক্যাম্পেন’ রূপায়ণে সেরা রাজ্য।
xiv) সেরা ভিন্নভাবে ক্রীড়া ব্যক্তিত্ব।
১৯৯৫ সালের পার্সন্স উইথ ডিসেবিলিটিজ অ্যাক্ট মোতাবেক ২০১৭ সাল পর্যন্ত সাতটি শ্রেণীকে পুরস্কৃত করা হত। ২০১৭ সালে রাইট্স অফ পার্সন্স উইথ ডিসেবিলিটিজ অ্যাক্ট, ২০১৬ কার্যকর হওয়ার পর থেকে সাতটির বদলে ২১টি শ্রেণীকে নথিভুক্ত করা হয়েছে। সামাজিক ন্যায় ও ক্ষমতায়ণ মন্ত্রক বিভিন্ন বিভাগের জাতীয় পুরস্কার দেওয়ার জন্য রাজ্য ও কেন্দ্রশাসিত অঞ্চলগুলিকে http://www.disabilityaffairs.gov.in ওয়েবসাইট থেকে প্রাপ্ত তথ্য অনুযায়ী নির্দিষ্ট বিভাগে পুরস্কারের জন্য নাম মনোনীত করার আহ্বান জানায়। এর মর্মে গত ৫ই জুলাই প্রথম শ্রেণীর সংবাদপত্রগুলিতে বিজ্ঞাপন প্রকাশ করা হয়। ঐ বিজ্ঞাপন অনুযায়ী এই পুরস্কারের জন্য মনোনয়নপত্র জমা দেওয়ার শেষ তারিখ ছিল ৩০শে আগস্ট। চারটি বাছাই কমিটি মোট ৯৭৩টি মনোনয়নপত্র পরীক্ষা করে। ১৪টি বিভাগে ৬৫টি পুরস্কার দেওয়ার সিদ্ধান্ত নেওয়া হয়েছে।
CG/CB/DM
(Visitor Counter : 44
প্রধানমন্ত্রীরদপ্তর
ব্রোঞ্জ পদক জয়ী কিরণ বালিয়ানকে প্রধানমন্ত্রীর অভিনন্দন
নতুনদিল্লি, ৩০শে সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী ব্রোঞ্জ পদক জয়ের জন্য কিরণ বালিয়ানকে অভিনন্দন জানিয়েছেন।
এক্স পোস্টের এক বার্তায় প্রধানমন্ত্রী বলেছেন,
“ এশিয়ান গেমস ২০২২ এ ভারতীয় ক্রীড়াবিদদের সাফল্য অব্যাহত!
শট পাটে দুর্দান্ত সাফল্য এবং ব্রোঞ্জ পদক প্রাপ্তির জন্য কিরণ বালিয়ানকে অনেক অনেক অভিনন্দন জানাই। তাঁর সাফল্যে সারা দেশ উচ্ছ্বসিত।“
PG/CB/AS
(
পর্যটনমন্ত্রক
পশ্চিমবঙ্গের রাজ্যপাল বলেছেন, ভারতকে বিশ্বের শিখরে নিয়ে যেতে হাজার মাইল যাত্রার দিকে জি-২০ টিডব্লিউজি বৈঠক প্রথম উল্লেখযোগ্য পদক্ষেপ
কলকাতা, ০৫ এপ্রিল, ২০২৩
জি-২০ ট্যুরিজম ওয়ার্কিং গ্রুপ  – এর বৈঠক দেশে পর্যটন ক্ষেত্রে দীর্ঘমেয়াদী দায়িত্বপূর্ণ বৃদ্ধি নিশ্চিত করতে ভারতের দায়বদ্ধতার লক্ষ্যে একটি পদক্ষেপ হিসাবে কাজ করেছে। মূলত, এটি কেন্দ্রের ভারতকে আধুনিক এবং স্মার্ট পর্যটন গন্তব্য স্থল হিসাবে লক্ষ্য এবং সেটিই তুলে ধরা হয়েছে পশ্চিমবঙ্গের শিলিগুড়ি ও দার্জিলিং – এ পয়লা এপ্রিল থেকে ৩ এপ্রিল পর্যন্ত অনুষ্ঠিত জি-২০ টিডব্লিউজি বৈঠকে কেন্দ্রীয় পর্যটন, সংস্কৃতি এবং উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডির উদ্বোধনী ভাষণে।
পশ্চিমবঙ্গের রাজ্যপাল ডঃ সি ভি আনন্দ বোস আরও এক ধাপ এগিয়ে মন্তব্য করেছেন যে, ভারতকে বিশ্বের শিখরে নিয়ে যেতে হাজার মাইল যাত্রার এটি প্রথম উল্লেখযোগ্য পদক্ষেপ। তিনি জি-২০ টিডব্লিউজি প্রতিনিধিগণ, রাষ্ট্রদূতগণ, হাই কমিশনারগণ, জি-২০ গোষ্ঠীভুক্ত দেশগুলির কূটনীতিকদের সম্মানে ৩ এপ্রিল, ২০২৩ দার্জিলিং – এর রাজভবনে এক মধ্যাহ্ন ভোজনের আয়োজন করেন। সেখানে রাজ্যপাল বলেন, সংস্কৃতি ও শিল্প বৈচিত্র্যের পরিপ্রেক্ষিতে ভারত এ পর্যন্ত তার সেরাটা তুলে ধরতে পেরেছে।
প্রতিনিধিরা ঘুম স্টেশন থেকে দার্জিলিং স্টেশন ডিএইচআর - এ আনন্দ ভ্রমণ করেন। প্রতিনিধিরা বাতাসিয়ালুপ এবং যুদ্ধ স্মারক পরিদর্শন করেন। পাশাপাশি, তাঁরা ৩ এপ্রিল, ২০২৩ – এ দার্জিলিং – এর চৌ-রাস্তায় একটি সাংস্কৃতিক অনুষ্ঠানও উপভোগ করেন। এর আগে তাঁরা পয়লা এপ্রিল, ২০২৩ – এ বিশ্বের প্রথম চা কারখানা কার্শিয়াং – এর ঐতিহাসিক মকাইবাড়ি টি এস্টেট ঘুরে দেখেন এবং কেন্দ্রীয় পর্যটন মন্ত্রীর উপস্থিতিতে চাঁদের আলোয় চা পাতা তোলে প্রত্যক্ষ করেন। কেন্দ্রীয় পর্যটন মন্ত্রী সকল প্রতিনিধিকে শিলিগুড়ি এবং দার্জিলিং – এর স্থানীয় ও কারু শিল্পের সঙ্গে পরিচয় করিয়ে দেন। এমএসএমই এবং পশ্চিমবঙ্গের পর্যটন বিভাগ প্রতিনিধিদের জন্য শিল্প সামগ্রীর স্টল দেন।
বৈঠকের সময় দার্জিলিং – এ হিমালয়াং মাউন্টেনিয়ারিং ইন্সটিটিউট মল রোডে তাদের উপকরণের প্রদর্শনী করেন। পর্যটন মন্ত্রক পশ্চিমবঙ্গের বর্ধমান জেলার কাঠের পেঁচা, বাঁকুড়া জেলার মাছ ধরার ডোকরা বরশি, মালদা জেলার বাঙাল শ্রী সিল্ক পকেট স্কোয়ার এবং কালিম্পং জেলার চিৎপুর আতর তুলে দেন তুলে দেন প্রতিনিধিদের হাতে।
ভবিষ্যতে টিডব্লিউজি গোয়ায় মন্ত্রী পর্যায় সহ দুটি আরও বৈঠকের আয়োজন করবে। দীর্ঘমেয়দী উন্নয়নের লক্ষ্য অর্জন করতে পর্যটনের জন্য গোয়া মানচিত্র এবং মন্ত্রী পর্যায়ের একটি বিবরণী দেওয়ার পরিকল্পনা রয়েছে।
PG/AP/SB
(Visitor Counter : 7
রেলমন্ত্রক
দক্ষিণপূর্ব রেলের অধীন স্টেশনগুলি থেকে অপরিশোধিত নোংরা জল নিষ্কাশন সম্পূর্ণরূপে বন্ধ করার উদ্যোগ
কলকাতা, ০৬ নভেম্বর, ২০১৯
দক্ষিণপূর্ব রেলের অধীন ২১টি স্টেশনকে প্রথম পর্যায়ে পরিবেশ বান্ধব স্টেশনে পরিণত করার উদ্যোগ গ্রহণ করেছে। এই ২১টি স্টেশনের মধ্যে দীঘা ও রাঁচি স্টেশনকে ইকো-স্মার্ট স্টেশনে পরিণত করার কাজে উল্লেখযোগ্য অগ্রগতি হয়েছে।
একটি স্টেশনকে ইকো-স্মার্ট কৌশল হিসেবে ঘোষণা করার অন্যতম শর্ত হল সংশ্লিষ্ট স্টেশনটি থেকে অপরিশোধিত নোংরা জল নিষ্কাশন সম্পূর্ণরূপে বন্ধ করা। সেইসঙ্গে স্টেশন চত্ত্বর সংলগ্ন এলাকাকেও পরিষ্কার-পরিচ্ছন্ন রাখা। এই বিষয়টিকে বিবেচনায় রেখেই দক্ষিণপূর্ব রেল সমস্ত ইকো-স্মার্ট বা পরিবেশ বান্ধব স্টেশনে বর্জ্য পরিশোধন ও নোংরা জল পরিশোধন কেন্দ্র স্হাপনের সিদ্ধান্ত নিয়েছে। দীঘা স্টেশনে এই ধরণের পরিশোধন কেন্দ্র গড়ে তোলার কাজ ইতিমধ্যেই শুরু হয়েছে। রাঁচি স্টেশনে এই কাজ শেষ হওয়ার পথে। এছাড়াও বোকারো স্টিল সিটি, আদ্রা, টাটানগর ও হাতিয়া স্টেশনে এ ধরণের পরিশোধন কেন্দ্র গড়ে তোলার কাজ পুরোদমে চলছে।
স্টেশনে জল সংরক্ষণের জন্য জলের বিশুদ্ধতা যাচাইকারী তৃতীয় পক্ষকে দিয়ে জলের গুণমান নিরুপনের চেষ্টা হচ্ছে। এই উদ্দেশ্যে পরিশোধিত জল সংগ্রহ করে তার পুর্নব্যবহারের জন্য ট্যাঙ্ক তৈরি করা হচ্ছে। বর্জ্য পরিশোধন কেন্দ্র ও জল পরিশোধন কেন্দ্র থেকে সংগৃহীত জল এই ট্যাঙ্কগুলিতে জমা করে রাখা হবে। সংগৃহীত এই জল উদ্যান, বনসৃজন ও ট্রেনের কামরা ধোয়ার জন্য ব্যবহার করা হবে। পরিশোধন কেন্দ্রগুলি থেকে পাওয়া জলের ভান্ডার গড়ে তোলার জন্য ইতিমধ্যেই পুরুলিয়া, বাঁকুড়া, আদ্রা, বোকারো, টাটানগর, চক্রধরপুর, রৌরকেল্লা ও ঝাড়সুগুদা স্টেশনে ট্যাঙ্ক নির্মাণের কাজ শুরু হয়েছে।
বিভিন্ন পরিবেশ বান্ধব স্টেশনে থাকা প্রচলিত শৌচাগারগুলিকে পরিবেশ বান্ধব বা গ্রীন টয়লেটে পরিণত করার সিদ্ধান্ত হয়েছে। রেললাইন ও সংলগ্ন এলাকায় শৌচকর্ম বন্ধ করতেও ব্যবস্হা নেওয়া হচ্ছে। বিভিন্ন স্টেশনে পরিবেশ দূষণকারীদের চিহ্নিত করে তাদের বিরুদ্ধে জরিমানা ধার্য করা হচ্ছে।
দীঘা ও রাঁচি স্টেশন বাদ দিয়ে দক্ষিণপূর্ব রেলের বাকি ১৯টি স্টেশনকে পরিবেশ বান্ধব স্টেশন হিসেবে গড়ে তোলার কাজ চলছে। উল্লেখ করা যেতে পারে, পরিবেশ বান্ধব ব্যবস্হা গ্রহণের জন্য রাঁচি ও দীঘা স্টেশনকে আএসও ১৪০০১:২০১৫ শংসাপত্র দিয়ে সম্মানিত করা হয়েছে।
CG/BD/NS
(Visitor Counter : 14
প্রধানমন্ত্রীরদপ্তর
এক শৃঙ্গ গন্ডারের সুরক্ষার জন্য আসাম সরকারের পদক্ষেপের প্রশংসা করেছেন প্রধানমন্ত্রী
নয়াদিল্লি, ২৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী এক শৃঙ্গ গন্ডারের সুরক্ষার জন্য আসাম সরকার যে পদক্ষেপ নিয়েছে, তার প্রশংসা করেছেন। তিনি বলেছেন, এক শৃঙ্গ গন্ডার হ’ল ভারতের গর্ব। এদের সুরক্ষার জন্য সমস্ত পদক্ষেপ নেওয়া হবে।
মুখ্যমন্ত্রী শ্রী হিমন্ত বিশ্ব শর্মার একটি ট্যুইটের উত্তরে প্রধানমন্ত্রী জানিয়েছেন, “আসাম সরকারের প্রচেষ্টা প্রশংসনীয়। এক শৃঙ্গ গন্ডার ভারতের গর্ব এবং তাদের সুরক্ষার জন্য সমস্ত পদক্ষেপ নেওয়া হবে”।
CG/SS/SB
(
প্রধানমন্ত্রীরদপ্তর
গুজরাতের প্রাক্তন মুখ্যমন্ত্রী প্রয়াত কেশুভাই প্যাটেলের প্রতি শ্রদ্ধা নিবেদন করেছেন প্রধানমন্ত্রী
নতুন দিল্লি, ৩০ অক্টোবর, ২০২০
গুজরাতের প্রাক্তন মুখ্যমন্ত্রী প্রয়াত কেশুভাই প্যাটেলের গান্ধীনগরের বাসভবনে তাঁর প্রতি শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী।
CG/SS
(
নীতিআয়োগ
৭ অগাস্ট নীতি আয়োগের পরিচালন পরিষদের সপ্তম বৈঠকে পৌরহিত্য করবেন প্রধানমন্ত্রী
নয়াদিল্লি, ০৫ অগাস্ট, ২০২২
স্বাধীনতার ৭৫তম বর্ষে সহযোগিতামূলক যুক্তরাষ্ট্রীয় কাঠামোর আওতায় রাজ্যগুলিকে আরও সক্রিয় ও প্রাণবন্ত করে তুলতে কেন্দ্র বিশেষভাবে উদ্যোগী হয়েছে। কেন্দ্র এবং রাজ্য ও কেন্দ্রশাসিত অঞ্চলগুলির মধ্যে সহযোগিতা ও সমন্বয়ের নতুন যুগের সূচনা করতে নীতি আয়োগের পরিচালন পরিষদের সপ্তম বৈঠকের আয়োজন করা হয়েছে।
আগামী ৭ই অগাস্ট রবিবার এই বৈঠকে প্রধানমন্ত্রী শ্রী নরেন্দ্র মোদী পৌরহিত্য করবেন। নতুন দিল্লির রাষ্ট্রপতি ভবনের সাংস্কৃতিক কেন্দ্রে আয়োজিত এই বৈঠকে দেশকে তৈলবীজ ও ডালশস্য সহ কৃষি পণ্যে আত্মনির্ভর করে তুলতে বিভিন্ন পদক্ষেপ, জাতীয় শিক্ষা নীতিকে কার্যকর করা এবং পৌর প্রশাসনের কর্মপদ্ধতি নিয়ে আলোচনা হবে।
এই বৈঠকের প্রস্তুতি হিসাবে ২০২২ সালের জুন মাসে ধর্মশালায় মুখ্যসচিবদের জাতীয় সম্মেলনের আয়োজন করা হয়। প্রধানমন্ত্রীর পৌরহিত্যে সেই বৈঠকে সব রাজ্য ও কেন্দ্রশাসিত অঞ্চলের মুখ্যসচিবরা ছাড়াও কেন্দ্র ও রাজ্য সরকারগুলির উচ্চপদস্থ আধিকারিকরা উপস্থিত ছিলেন। ৭ অগাস্টের বৈঠকে উপরোক্ত বিষয়গুলির চূড়ান্ত পরিকল্পনা ও কিভাবে তা বাস্তবায়ন করা যায়, তা নিয়ে আলোচনা হবে।
অমৃতকালে কোভিড পরবর্তী সময়ে ২০১৯ সালের জুলাই মাসের পর প্রথম ব্যক্তিগত উপস্থিতির মাধ্যমে এই বৈঠক অনুষ্ঠিত হবে। বর্তমানে জি-২০ গোষ্ঠীর সভাপতিত্ব করছে ভারত। সেই প্রেক্ষিতে জি-২০ গোষ্ঠীর সদস্য রাষ্ট্রগুলির বিকাশে কি কি পদক্ষেপ নেওয়া যায়, তা নিয়ে পরিকল্পনার আগে বৈঠকটি অত্যন্ত গুরুত্বপূর্ণ। পরিচালন পরিষদে প্রধানমন্ত্রী ছাড়াও যেসব কেন্দ্রশাসিত অঞ্চলের বিধানসভা রয়েছে, সেগুলির মুখ্যমন্ত্রী, অন্যান্য কেন্দ্রশাসিত অঞ্চলগুলির উপ-রাজ্যপাল, রাজ্যগুলির মুখ্যমন্ত্রী, নীতি আয়োগের ভাইস চেয়ারম্যান, আয়োগের সদস্য এবং বিশেষ আমন্ত্রিত হিসাবে কেন্দ্রীয় মন্ত্রীরা রয়েছেন। প্রকল্প বাস্তবায়নের জন্য সর্বাঙ্গীন সরকারি উদ্যোগে বিভিন্ন গুরুত্বপূর্ণ কৌশলগুলিকে চিহ্নিত করাই বৈঠকের উদ্দেশ্য। পশ্চিমবঙ্গের মুখ্যমন্ত্রী শ্রীমতী মমতা ব্যানার্জীর এই বৈঠকে অংশ নেওয়ার কথা।
PG/CB/SB
(
প্রধানমন্ত্রীরদপ্তর
এসসিও শীর্ষ সম্মেলনের পাশাপাশি তুরস্কের প্রেসিডেন্টের সঙ্গে এক একান্ত সাক্ষাৎকারে মিলিত হলেন ভারতের প্রধানমন্ত্রী
নয়াদিল্লি, ১৬ সেপ্টেম্বর, ২০২২
উজবেকিস্তানের সমরকান্দ-এ এসসিও শীর্ষ সম্মেলনের পাশাপাশি তুরস্কের প্রেসিডেন্ট মিঃ রিসেপ তায়িপ এর্ডোগানের সঙ্গে আজ এক একান্ত সাক্ষাৎকারে মিলিত হন ভারতের প্রধানমন্ত্রী শ্রী নরেন্দ্র মোদী। ভারত-তুরস্ক পারস্পরিক সম্পর্কের বিষয়টি তাঁরা দু’জনেই পর্যালোচনা করে দেখেন। সাম্প্রতিক বছরগুলিতে দ্বিপাক্ষিক বাণিজ্য সহ অর্থনৈতিক সম্পর্কের প্রসার ও অগ্রগতির বিষয়ে তাঁরা সহমত পোষণ করেন। একইসঙ্গে, দু’দেশের মধ্যে অর্থনৈতিক ও বাণিজ্যিক সম্পর্ককে আরও উন্নত করে তোলার প্রয়োজনীয়তার ওপরও তাঁরা বিশেষ জোর দেন।
বিভিন্ন আঞ্চলিক তথা আন্তর্জাতিক পরিস্থিতি সম্পর্কেও ভারতের প্রধানমন্ত্রী এবং তুরস্কের প্রেসিডেন্টের মধ্যে মতবিনিময় ঘটে। ভারত ও তুরস্কের মধ্যে দ্বিপাক্ষিক বিভিন্ন বিষয়ে নিয়মিত সংযোগ ও যোগাযোগ রক্ষার অনুকূলে তাঁরা মত পোষণ করেন। তাঁরা বলেন, এর ফলে শুধু এই দুটি দেশই নয়, বিশেষভাবে উপকৃত হবে এই অঞ্চলের অন্যান্য দেশগুলিও।
PG/SKD/DM/
(
তথ্যওসম্প্রচারমন্ত্রক
নাসিকের যে কমিউনিটি রেডিও স্টেশন স্মার্ট ফোন ছাড়া ছাত্রছাত্রীদের পড়াশোনা করতে সাহায্য করেছিল সেই কেন্দ্রটি জাতীয় পুরস্কার পেয়েছে
মুম্বাই, ২ জুলাই, ২০২১
নাসিকের কমিউনিটি বেতার কেন্দ্র রেডিও বিশ্বাস তথ্য ও সম্প্রচার মন্ত্রকের অষ্টম জাতীয় কমিউনিটি বেতার পুরস্কারের দুটি বিভাগের পুরস্কার পেয়েছে। রেডিও বিশ্বাস ৯০.৮ সাসটেইনেবিলিটি মডেল অ্যাওয়ার্ড বিভাগে প্রথম পুরস্কার পেয়েছে এবং কোভিডের সময় সকলের জন্য শিক্ষা উদ্যোগের জন্য থেমাটিক অ্যাওয়ার্ড বিভাগে দ্বিতীয় পুরস্কার পেয়েছে।
নাসিকের বিশ্বাস ধ্যান প্রবোধিনী ও গবেষণা প্রতিষ্ঠান এই বেতার কেন্দ্রটি পরিচালনা করে। দিনে দৈনিক ১৪ ঘণ্টা এখানে থেকে অনুষ্ঠান সম্প্রচারিত হয়।
সকলের জন্য শিক্ষা- ‘শিক্ষণ সর্বসাথী’
রেডিও বিশ্বাস কমিউনিটি রেডিও স্টেশনের কোভিড-১৯ মহামারীর সংকটের সময় এই উদ্যোগের ফলে তৃতীয় থেকে দশম শ্রেণীর ছাত্রছাত্রীরা বিনামূল্য শিক্ষা পেয়েছে। যে সমস্ত ছাত্রছাত্রীরা জেলা পরিষদ এবং নাসিক পুরসভার স্কুলে পড়াশোনা করে তারা এই অনুষ্ঠানের মাধ্যমে পড়াশোনা চালিয়ে যাওয়ার সুযোগ পেয়েছে। হিন্দি, ইংরাজি, মারাঠি এবং সংস্কৃত ভাষায় এখানে অনুষ্ঠান সম্প্রচারিত হয়।
পিআইবি-র সঙ্গে কথা প্রসঙ্গে কেন্দ্রের নির্দেশক ডাঃ হরি বিনায়ক কুলকার্নি জানান, এই অনুষ্ঠানগুলি সম্প্রচারের ফলে শ্রোতাদের মধ্যে যথেষ্ট ইতিবাচক সারা পাওয়া গেছে। যে সমস্ত ছাত্রছাত্রী দারিদ্রের কারণে স্মার্ট ফোন কিনতে পারেনা তাদের জন্যই এই শিক্ষামূলক অনুষ্ঠান তৈরি করা হয়েছে। দেড়শো জন শিক্ষক-শিক্ষিকা বিভিন্ন বিষয়ে পাঠদান করেন। ডাঃ কুলকার্নি আরও জানান ছাত্রছাত্রীদের সুবিধার জন্য নাসিকের ইগতপুরিতে ৪৫১টি ইউএসবি, ব্লুটুথ, উন্নত মানের হেডফোন বিতরণ করা হয়েছে। এই কেন্দ্রের বিভিন্ন অনুষ্ঠানের কথা উল্লেখ করে ডাঃ কুলকার্নি জানিয়েছেন কমিউনিটি রেডিও স্টেশনগুলি বিভিন্ন স্থানীয় বিষয় নিয়ে কথা বলে। বেতার কেন্দ্রের ১০-১৫ কিলোমিটার ব্যাসার্ধের মধ্যে এই অনুষ্ঠান শুনতে পাওয়া যায়।
কমিউনিটি রেডিও স্টেশনগুলির মধ্যে স্বাস্থ্যকর প্রতিযোগিতা গড়ে তুলতে ২০১১-১২ সালে এই পুরস্কার চালু করা হয়। বর্তমানে দেশজুড়ে ৩২৭টি কমিউনিটি রেডিও স্টেশন অনুষ্ঠান প্রচার করছে। কোভিড মহামারীর সময়ও এই ধরণের বেতার কেন্দ্র মানুষের মধ্যে সচেতনতা গড়ে তুলতে গুরুত্বপূর্ণ ভূমিকা নিয়েছে।
CG/CB/NS
(Visitor Counter : 158
স্বরাষ্ট্র মন্ত্রক
ভিভিআইপি-দের নিরাপত্তা ব্যবস্হা প্রসঙ্গে
নয়াদিল্লি, ২৮ জুন, ২০১৮
অতি বিশিষ্ট ব্যক্তিদের  সুরক্ষা ব্যবস্হার জন্য নির্দিষ্ট সময়ের ব্যবধানে নীতি-নির্দেশিকার পুনরাবৃত্তির প্রয়োজন হয়। সম্প্রতি, কেন্দ্রীয় স্বরাষ্ট্রমন্ত্রক ভিভিআইপিদের রোডশো-এর সময় সুরক্ষা ব্যবস্হা সম্পর্কিত নীতি-নির্দেশিকা সমস্ত রাজ্য ও কেন্দ্রশাসিত অঞ্চলের কাছে পাঠিয়েছে।
সুরক্ষা ব্যবস্হা সম্পর্কিত এই নীতি-নির্দেশিকা বা আদর্শ কার্যসম্পাদন প্রণালী নতুন নয়। বরং, বর্তমানে চালু থাকা নীতি-নির্দেশিকাগুলির পুনরাবৃত্তি মাত্র। এমনকি, মন্ত্রী বা অন্যান্য বিশিষ্ট ব্যক্তিদের জন্যও এতে বিশেষ কোনও দিশা-নির্দেশ নেই। এই নীতি-নির্দেশিকা বা আদর্শ কার্যসম্পাদন প্রণালীতে নতুন কোনও নিষেধাজ্ঞা যুক্ত হয়নি। বর্তমানে চালু থাকা ব্যবস্হার পুনরাবৃত্তি মাত্র।
SSS/BD/NS/…
(Visitor Counter : 28
রেলমন্ত্রক
পরিবেশ-বান্ধব স্টেশন গড়ার লক্ষ্যে দক্ষিণপূর্ব রেলের উদ্যোগ
কলকাতা, ০৪ সেপ্টেম্বর, ২০১৯
দক্ষিণপূর্ব রেল ২১টি স্টেশনকে পরিবেশ-বান্ধব স্টেশন হিসেবে গড়ে তুলবে। এরমধ্যে রাঁচি এবং দীঘা স্টেশনের কাজ অনেকটাই এগিয়েছে। দুটি স্টেশনকেই পরিবেশগত দিক থেকে আইএসও- ১৪০০১ :২০১৫ শংসাপত্র দেওয়া হয়েছে। বাঁকুড়া, বিষ্ণুপুর, পুরুলিয়া, মেচেদা, সাঁতরাগাছি, বাগনান, পাঁশকুড়া, শালিমার, ঝাড়গ্রাম, মেদিনীপুর, খড়গপুর, আদ্রা, বালাশোর, হাতিয়া, টাটানগর, ঝাড়সুগুদা, রৌরকেল্লা, বোকারো স্টিল সিটি এবং চক্রধরপুর স্টেশনে প্রয়োজনীয় কাজ শুরু হয়ে গেছে।
পরিবেশ-বান্ধব স্টেশন গড়ার লক্ষ্যে যেসব উদ্যোগ নেওয়া হয়েছে তার মধ্যে রয়েছে :
· প্লাস্টিকের বোতলের পুনর্ব্যবহার বন্ধ করা এবং জঞ্জাল যাতে কম তৈরি হয় সেজন্য বিভিন্ন স্টেশনে বটল ক্রাশিং মেশিন বসানো হয়েছে।
· কঠিন বর্জ্য ব্যবস্হাপনার আওতায় জৈব এবং অজৈব জঞ্জালকে আলাদা করা হচ্ছে।
· নিকাশী জলকে পরিশোধনের জন্য স্টেশনগুলিতে এফলুয়েন্ট ট্রিটমেন্ট প্লান্ট এবং সুয়ারেজ ট্রিটমেন্ট প্লান্ট বসানো হচ্ছে।
· প্রচলিত শৌচাগারের বদলে পরিবেশ-বান্ধব অথবা গ্রীন টয়লেট বসানো হচ্ছে।
· রাজ্য সরকারগুলির সহযোগিতায় বনশ্রীজন এবং বৃক্ষরোপন কর্মসূচি গ্রহণ করা হয়েছে।
· জল এবং বিদ্যুতের অপব্যবহার আটকাতে থার্ড পার্টি অডিটের ব্যবস্হা করা হয়েছে।
· পরিচ্ছন্নতা বজায় রাখতে দূষণকারীদের জরিমানা ধার্য করা হচ্ছে।
CG/CB/NS
(Visitor Counter : 17
প্রধানমন্ত্রীরদপ্তর
মহা নবমীতে মা সিদ্ধিদাত্রীর প্রতি প্রধানমন্ত্রীর প্রার্থনা
নতুন দিল্লি, ১৪ই অক্টোবর, ২০২১
প্রধানমন্ত্রী শ্রী নরেন্দ্র মোদী নবরাত্রির মহা নবমীতে মা সিদ্ধিদাত্রীকে আরাধনা করেছেন এবং প্রত্যেকের জন্য আর্শীবাদ প্রার্থনা করেছেন।
এক ট্যুইট বার্তায় প্রধানমন্ত্রী বলেছেন, “নবরাত্রির মহা নবমীতে মা সিদ্ধিদাত্রীর পুজা অর্চনা হয়ে থাকে। প্রার্থনা করি তাঁর আর্শীবাদে প্রত্যেকের নিজ নিজ কার্য সিদ্ধি হোক। মা সিদ্ধিদাত্রীর ভক্তদের উদ্দেশে তাঁর একটি স্তুতি নিবেদন করলাম https://t.co/YYTr3oNm5Y।”
CG/CB/SFS
(